کٲشرِ زنانہ آو یہ باور دِنہٕ زِ سۅ چھے سماجہٕ خٲطرٕ اکھ گوب بور ۔ زنانن ہٕنزِ آزٲدی ہُندمطلب چھُنہٕ بے راہ روی تہٕ بے پردٕگی بلکہ شرمدٲری ہٕندٮ۪ن حدن منزتِہندِ سونچٕچ تہٕ تِہنزِ خۅد دٲری ہٕنزقدرٕ۔ زنانن ہُند چھا اَتھ منززیادَے قصوٗر زِکورِ مٲلِس چھُ داجُک خرچہٕ وٮ۪تراونہٕ کمرس کوب گژھان۔ یہ چھَنا کو رٕے یۅسہٕ أکِس زمانس منز گوبرٕ مٲلِس نقد بوگ ہٮ۪تھ کٕننہٕ یوان ٲس ۔ سَتہٕ ؤرۍ شے اوسنا بٮ۪گارِ دٮ۪وس بلایہ دِنہٕ خٲطرٕ گرٕ زامتُر اَننہٕ یوان۔ از چھَنا کٍژٕ خانہٕ ماجہ کُڈٕرۍ وٲرِوۍ تانہٕ سببہٕ تہ کم داج میلنہٕ مۅکھٕ کھسہٕ وُن یاوُن آبہٕ بُزۍ تہٕ نارٕ بُزۍ کران۔